सन् 1966 दे शुरू’च जम्मू-क्शमीर अकाडमी नैं डोगरी लोक-गीतें दा दूआ संग्रैह छापेआ ते किश चिरै मगरा त्रीआ। दूए संग्रैह इच डोगरे देसा दी महमा सरबंधी इक लम्बा गीत हा, ते अट्‌ठ कारकां ते छे बारा हिआं। त्रीए संग्रैह इच 78 झंझोटिआं, 31 भाखां ते 22 पर्व गीत हे। डोगरी ‘शीराजा’ दे दौं अंकें’च बी छे गीत छपे--इंदे’चा किश गीत पैहलें बी हारेनें थारें छपी चुके दे हे। इस्सै साल, जम्मू-कश्मीर अकाडमी नैं ‘डोगरी मुहावका कोष’ प्रकाशत कीता जेह्‌दे’च तारा स्मैलपुरी द्वरा संकलत ते सम्पादत डोगरी दे कोई छे हजार मुहावरे दित्ते गदे न।